Algav saade on valminud koostöös Joyce Meyer Teenistuse toetajatega.
Kas tunned end ikka veel süüdi minevikus tehtud vea pärast ja
ei suuda sellest vabaneda? Täna võid leida väljapääsu
sellest süütundest ja õppida tundma rõõmu elust, mis Jumal on sulle kinkinud!
IGAPÄEVAELU RÕÕMUD Tähista oma edusamme 1/2
Täna tahan rääkida teile edusammude tähistamisest.
Räägime sõnakuulelikkusest veidi teise nurga alt.
Isa, tänan, et kasutad mu sõnu inimeste teenimiseks, aamen.
Roomlastele 1:6
Loen ingliskeelsest Amplified piiblitõlkest.
Rm 1:4: "...Jeesusest Kristusest, meie Issandast, kelle käest ma olen
saanud armu ja apostliameti, et äratada kuulekust usule..."
Lisaks usule, meil peab olema kuulekus usule.
"... tema nime auks kõikide rahvaste seas, kelle seas teiegi olete
Jeesuse Kristuse kutsutud."
Amplified tõlge toob täiesti erinevaid asju välja.
Ta kutsub meid sellistena, nagu me oleme.
Ära arva, et sa pead olema piisavalt hea, et omada suhet Jeesusega.
Tean paljusid, kellel pole suhet Jumalaga, kuna nad püüavad
oma elusid kõigepealt korda saada. Aga see ei ole võimalik ilma Jumalata.
Ta aktsepteerib sind sellisena, nagu sa oled, aga ta ei taha
jätta sind selliseks, nagu sa oled.
Sel hetkel, kui võtame vastu Kristuse, alustame eluaegse teekonnaga.
Sel teekonnal me pidevalt kasvame õige käitumise suunas.
Kui võtame Kristuse vastu oma Päästjana, Ta teeb meid õigeks.
Jumala õigsus tuleb meie sisse. Tema pühadus, täiuslikkus,
vaimuviljad, headus, rõõm, rahu: kõik need on sinu sees,
kui oled kristlane.
Me peame lihtsalt õppima elama seestpoolt väljapoole.
Need imelised asjad on meie sees seemnete kujul.
Me peame õppima töötama Püha Vaimuga, kastma neid seemneid Sõnaga.
Siis vähehaaval, kirkusest kirkusesse, päev-päevalt meie käitumine paraneb.
Enne, kui püüad midagi oma käitumises muuta, on elutähtis,
et tead, kes sa oled Kristuses.
Enne, kui püüad midagi oma käitumises muuta, on elutähtis,
et tead, kes sa oled Kristuses.
See ei anna sulle midagi, kui võtad Kristuse vastu oma Päästjana ja
järgnevad 20 aastat püüad iseennast muuta.
Sa valmistad endale ainult pettumust.
Jumal ei luba sul teha midagi ilma Temata.
Kõigepealt pead teadma, kes oled Kristuses.
Pead õppima Jumala armastusest. Pead ajama oma juured Jumala
armastusse, teadma sügaval südames, et Jumal armastab sind.
Et miski ei saa seda sult röövida.
Pead mõistma õigsust. Õigsus on seisund,
kuhu Jumal meid asetab. Ta teeb meid enda suhtes õigeks.
Ta teeb meid pühadeks, Vaimus täiuslikeks.
Jumal kunagi ei palu meil teha midagi, mille tegemiseks me pole võimelised.
Jumal ei palu sult õiget käitumist, enne kui ta on teinud sind
sisemiselt õigeks. Samamoodi keegi ei saa nõuda minult vett,
kui mul pole vett. Sa ei saa anda midagi, mida sul ei ole.
Meie suhe iseendaga on väga tähtis.
Kui sa ei armasta iseennast, sa ei saa armastada teisi.
Kui sa ei austa ennast, sa ei austa teisi.
Jumal armastab meid. Ta tahab, et armastame iseennast,
oleme endaga tasakaalus ja laseme sel armastusel enda läbi voolata.
Meie esimene eesmärk elus peaks olema inimeste armastamine.
"Ma annan teile uue käsu: armastage üksteist! Nõnda nagu mina teid
olen armastanud, armastage teiegi üksteist! Sellest tunnevad kõik,
et te olete minu jüngrid."
Piibel ütleb, et me peame olema täiuslikud.
Loeme Matteuse 28 kirjakohta. Kui lugesin seda esimest korda,
see hirmutas mind. Me peame selle tähendust õigesti mõistma.
"Ole täiuslik!" Aga Jumal, iga päev ma püüan ja kukun läbi.
Järgmisel päeval ma püüan veel rohkem, aga päeva lõpuks
tunnen ennast ühe suure reeturina.
Kas keegi tunneb ennast ära?
Mt 5:48 aitab mul seda mõista.
"Teie olge siis täiuslikud..."
Amplified tõlge ütleb: "Kasvades jumalikkuse täide mõõtu,
nii mõtete kui ka iseloomu poolest."
Me peame hetkel tähelepanu pöörama ainult sõnale "kasvades".
Kasvades. Me alles kasvame.
Me kasvame selle hetkeni, kui Jeesus meile järgi tuleb.
Räägin palju sõnakuulelikkusest, pattude ja kiusatustega tegelemisest.
Aga ma ei ütle, et te ei tee kunagi vigu.
Te ei tohi suhtuda nendesse vigadesse kergemeelselt.
Kui Jumala armastuse ja armu sõnum läheb tasakaalust välja ja
asendub ainult sõnakuulelikkuse sõnumiga, me ei saa Püha Vaimuga
koostööd teha. Sa ei saa endaga ise hakkama, aga Jumal ei saa
sind aidata, kui sa ei tee Temaga koostööd.
Jumal annab meile jumaliku kaaslase, kui võtame vastu Kristuse.
Jumal on pannud meie sisse asju ja Ta tahab, et õpiksime neid sisemisi
asju rakendama endast väljaspool, et teha teistele head.
Väga tore, et sa oled teel taevasse, aga su ümber on palju inimesi,
kes on alles teel põrgu.
Nad ei usu sõnagi sellest, mida räägid, kui su käitumine
on kõike muud kui armastav.
Meie käitumine on väga tähtis. 2. Korintlastele 3:18
Sa pead armastama Sõna! Sa pead õppima ja kuulama Sõna.
Kui me püsime Tema Sõnas, näeme Tema kuju ja
meid "muudetakse samasuguseks kujuks kirkusest kirkusesse."
Ma ütlen kohe ära: Kui sa ei ole veel oma eluga seal, kus peaksid olema,
saa sellest üle, sest vähemalt sa ei ole enam seal, kus varem!
Me ei pea ütlema: Mis seal ikka, Jumalale kõlban sellisena, nagu olen.
See on tõsi, aga ta ei taha, et jääme sellisteks.
Iga inimene peab tegema koostööd Püha Vaimuga, et käituda paremini ja
omada lähedast suhet Jumalaga.
Õpetussõnad 4:18 ütleb: "Aga õigete rada on otsekui
valgusepaistus, mis muutub üha selgemaks!"
Kas võite vaadata tagasi eelmisele aastale ja öelda:
Ma olen arenenud! Mu käitumine on arenenud eelmisest aastast.
Olen rohkem kannatlik ja lahke. Olen vähem isekas.
Jumal teeb minuga tööd.
Peaksime kõik suutma seda öelda. Kurat tahab sulle iga päev meenutada,
kui kaugele sa veel jõudma pead ja mida kõike sa veel ei ole.
Seepärast sa pead teadma, kes sa oled.
Pead õppima kuradile vastu ütlema. Minu raamat Jumala Sõna
välja rääkimisest õpetab sind rääkima vastu kuradile.
Jumala Sõna on mõõk. Kui õpid ususõnu rääkima, asjad muutuvad.
Tean, et need kirjakohad on sulle tuttavad, aga lähme
vaatame, mida Paulus ütles oma Kirjas filiplastele 3:11-14:
"...et ma kuidagi jõuaksin ülestõusmisele surnuist."
Ta mõtleb elamist ülestõusmise väes.
"Mitte et ma selle oleksin saanud või oleksin juba täiuslik,
aga ma püüan kätte saada seda, mille pärast Kristus Jeesus on
minu kätte saanud. Vennad, ma ei arva endast,
et ma selle olen kätte saanud, ühte aga ma ütlen: Ma unustan kõik,
mis on taga, ja sirutun eesoleva poole, ma püüdlen sihtmärgi poole,
Jumala üleva kutsumise võiduhinna poole Kristuses Jeesuses."
Nendes salmides räägitakse selgelt millegi poole püüdlemisest,
sirutumisest ja jälle püüdlemisest.
Jumal ise teeb tööd meie sees ja me ei suuda midagi teha väljaspool
Tema armu. Piibel ütleb selgelt, et me ei päästnud ise ennast,
me ei saa välja teenida Püha Vaimu omaenese tegude läbi,
kuidas me loodame saada täiuslikeks millegi muu, kui Püha Vaimu töö läbi?
Aga koostöö on vajalik. Püha Vaim ei saa sinu eest
Piiblit uurida. Ta ei muuda sinu päevagraafikut, et sul oleks aega
palvetada ja lugeda Sõna. Sina tegid otsuse täna siia tulla.
Sina pidid vaeva nägema.
Usun, et kui kõik, keda Jumal kutsus, oleksid täna siia tulnud,
meil oleks ukse taga järjekord. Aga kõik ei ole Jumalale kuulekad.
Oleks väga kurb näha võrdluses neid kristlaseid,
kes on Jumalale kuulekad ja neid, kes seda ei ole.
Me oleme läbi Kristuse õigeks mõistetud.
Vaatame veel mõndasid kirjakohti. Rajan praegu vundamenti,
sest te peate mõistma, et vaevanägemine on vajalik.
Need pole inimlikud teod, vaid koostöö Jumalaga.
Filiplastele 2:12-14. See on pikk kirjakoht, aga väärt lugemist.
"Nõnda siis, mu armsad, otsekui te olete ikka olnud kuulekad,
ärge olge seda ainult siis, kui ma olen kohal, vaid veel kindlamalt
nüüd minu äraolekul."
Tahan teile sedasama öelda. Võite mind kuulata ja kõigega nõustuda.
Mul on hea meel, et olete siin, kuulate ja plaksutate rõõmsalt.
Aga ma olen siit pea lahkumas ja tahan olla kindel,
et järgneval nädalal, kui kedagi pole enam teid tagant lükkamas,
olete ikka sama entusiastlikud Jumala järgmise ja Talle kuuletumisega.
See ongi meie probleem. Oskame teenistusel käituda, kodus mitte.
Mõndasid ootab kodus häving. Jätsite oma abikaasad ja lapsed koju,
nüüd lähete tagasi ja teil on kindel visioon, kuidas asjad hakkavad olema.
Kui ma kõnnin sellest uksest sisse, ja majas on suur segadus,
kui lapsed ei teinud koduseid töid, ma lähen endast välja!
See on alles hea tunnistus sinu nädalalõpust Sõna seltsis!
Ma ei ütle, et te ei peaks õigetes kohtades korrigeerima,
aga peate olema oma mõtetega ettevaatlikud.
Peate minema koju tagasi. Ma ei saa lubada, et midagi kodus oleks muutunud.
Pean teile tõtt rääkima.
Aga võin lubada, et sina oled teistsugune!
Jumal on rohkem huvitatud sinu kui olukordade muutmisest.
Sest kui saad ühest olukorrast välja, teine juba ootab.
Lihtsalt räägin tõtt.
Aga Jumal muudab meid. Asjad, mis ajasid meid endast välja,
ei huvita meid enam.
"...otsekui te olete ikka olnud kuulekad, ärge olge seda ainult siis,
kui ma olen kohal, vaid veel kindlamalt nüüd minu äraolekul,
valmistage endile päästet kartuse ja värinaga!"
Amplified tõlge lisab: "Erilise ettevaatlikkusega, eemale
hoidudes kiusatustest, kartlikult eemaldama kõik, mis võib Jumalat
solvata ja Kristuse nime häbistada."
Meil on suur ülesanne!
Endale pääste valmistamine ei tähenda, et saad päästetud läbi oma tegude.
See tähendab Püha Vaimuga koos tegutsemist, et asjad sinu sees
võiksid saada avalikuks, et inimesed näeksid seda.
Salm 13: "Sest Jumal on see, kes teis tegutseb."
Ma olin kaua religiooni küljes kinni.
Püüdsin ise teha kõike õigesti. Kui hea uudis see oli,
kui sain teada, et mind on õigeks mõistetud Jumala ees Tema armu läbi.
Ma ei pidanud selleks vaeva nägema. Ta armastas mind headel ja halbadel
päevadel. Ma ei ole Jumalale kuulekas, et Ta mind armastaks.
Ma olen kuulekas, sest Ta armastab mind.
Sõnakuulelik eluviis, millest räägin, on üks ja ainus tõeline viis
näidata Jumalale, et armastame Teda.
Kas kuulsid mind?
Ülistus on tore, teenistused on toredad.
Kõike seda on vaja. Aga sa pead selle viima suletud uste taha koju,
poodidesse, kooli, naabruskonda. Ainus viis tõestada, et me tõesti
armastame Jumalat, on lasta Püha Vaimul oma käitumist kontrollida.
On väga tähtis saada aru sellest, kes sa oled. Väga tihti jääb meie
sisse süütunne asjade pärast, mida maailm on meie peale pannud.
Peaksid lugema Joosua 5. peatükki sellest, mis juhtus enne Jeeriko
müüride varisemist. Jumal tegi midagi. Ta ütles:
"Tänasel päeval Egiptuse süüdistus võetakse teie pealt ära."
Süüdistus tähendab süütunnet, häbi, väärtusetuse tunnet,
lugupidamatut suhtumist enda vastu.
Ma ei arvanud endast väga hästi, kui mu isa oli mind 15 aastat
seksuaalselt kuritarvitanud. Tundsin end täiesti väärtusetuna.
Poolenisti tundsin, et see oli minu süü.
Tundsin, et mind ei armastata ja olen ära kasutatud.
Mu ema ei osanud midagi, seega ta ei teinud midagi.
Tundsin end hüljatuna. Abiellusin esimese ettejuhtuva mehega,
tema kuritarvitas mind veel 5 aastat.
Selleks ajaks, kui Dave Meyer armus minusse üleloomulikult...
Ma ei tee nalja! Me käisime viiel kohtingul. Jumal pani meid
abielluma, enne kui mees jõudis aru saada, mis ta enda peale võtab.
Tal oli selline armastusfilmi moment. Mind esimest korda nähes,
teadis ta, et abiellub minuga. See pidi olema Jumala juhtimine.
Ma olin üks õnnetuse hunnik.
Dave oli hea kristlasest mees, armastas Jumalat ja loomulikult
käisime igal pühapäeval kirikus.
Ma olin siiras. Käisin piiblitundides, hakkasin koguduseliikmeks.
Tegin kõike nii, nagu pidi, aga olin ikka üks segadus.
Miks? Käisin kõigis tundides ja tundsin head arsti.
Teadsin Püha Vaimu kohta, viimase õhtusöögi, ristimise kohta.
Teadsin kõike. Mul oli väga hea armu õpetuse alus.
Aga mul oli vaja teada, kuidas elada ühiskonnas ja
kuidas olla endaga heades suhetes. Ma polnud kuulnud ühtegi õpetust
sellest, kes ma olen Kristuses. Et ma ei peaks elama süüdistuses.
Ilmutuse 12:10: "Ja ma kuulsin suurt häält taevast hüüdvat:
"Nüüd on käes pääste ja vägi ning meie Jumala kuningriik
ning tema Kristuse meelevald, sest välja on heidetud meie
vendade süüdistaja, kes süüdistab neid Jumala ees päeval ja ööl."
Ta on välja heidetud!
Millal vägi tuleb meie ellu? Kui me lõpuks ütleme:
"Ei, kurat, ma ei ela enam süüdistuse all!"
Ma ei taha kuulata kõike seda, mida ma ei ole. Jumal teadis seda,
kui Ta kutsus mind endaga suhtesse.
Jumalat ei üllata meie käitumine.
Vägi ei tule enne, kui vendade süüdistaja on välja heidetud.
Mõned teist mõtlevad, miks need asjad ei toimi ja väge ei ole.
Te peate saama ilmutuse sellest, et vägi ei tule enne,
kui lõpetad süüdistuse all elamise.
Aga sa pead võtma vastu süüdimõistmist.
Sa pead seda armastama. Pead selle pärast palvetama.
Süüdimõistja on Püha Vaim, kes annab sulle teada,
et su käitumine haiseb.
Meil pole enam kaua aega, tahan jõuda eesmärgini.
Süüdimõistmine on see tunne, et sa ei tee seda, mida peaksid.
See on signaal keerata ringi ja minna tagasi õige asja juurde.
See on nagu ristmikul punane tuli.
Kui paljud on püüdnud kollasega ristmikut ületada?
Võib-olla olete Jumalaga samasugused.
Püha Vaim on nagu hoiatustuli meie eludes.
Liigud õiges suunas, tuli on roheline.
Siis hakkab su käitumine veidi lõhnama ja süttib kollane tuli.
Kui su suhe Jumalaga sarnaneb su autosõiduga, lähed kiiruga mööda
ja mõtled, et saad hakkama.
See põhjustab palju avariisid.
Kui sa tunned Püha Vaimu vaikset häält, peaksid tähistama.
Peaksid olema nii õnnelik, et sul on see tunne!
Ma arvan, et me ei saa aru, kui imeline kingitus see on.
Ma ei ole täiuslik.
Mida kauem Jumalat järgin, seda tundlikumaks muutun
vale käitumise suhtes ja saan kiiremini aru.
Nii peabki olema. On asju, mille pärast tunnen end süüdi,
kuid 20 aastat tagasi ei oleks ma neid asju oma elus märganud.
See ongi kasvamine!
Mida rohkem sa õpid selle kohta, kuidas Püha Vaim su elus töötab,
seda paremini õpid vahet tegema Jumala noomimisel ja kuradi hukkamõistmisel.
Viimane paneb sind end pidevalt halvasti tundma.
Jumal tahab tõsta meid üles, kurat tahab meid alla vajutada.
Pea alati meeles Rm 8:1: "Nii ei ole nüüd enam mingit
hukkamõistu neile, kes on Kristuses Jeesuses."
Nad ei ela liha tegudes, vaid Vaimus.
Meie tänane pakkumine on raamat "Söö küpsist ja osta kingi".
Usun, et see raamat võib saada sulle väga tähtsaks.
Muretse endale see raamat. Lisainfo: www.joycemeyer.org
"Söö küpsist ja osta kingi" on värske lähenemine sellele,
milline meie suhe iseendaga peaks olema.
Ma ei taha, et sa oled isekas ja enesekeskne. Aga ma ei arva,
et sa ei tohiks kunagi midagi enda jaoks teha.
Tahan julgustada sind tähistama saavutusi elus ja leidma tasakaalu.
Usun, et sellest raamatust võib sulle palju abi olla.
Pakume Joyce Meyeri raamatut "Söö küpsist ja osta kingi"
Raamat on mõeldud sulle, et võiksid leida oma elus tasakaalu.
Raamat räägib sellest, kuidas muretult tunda rõõmu oma saavutustest.
Lisainfo: www.joycemeyer.org
Järgmises saates...
Kutsun sind välja ütlema kord päevas: Jumal on minuga rahul.
Esimesel korral tunned end rumalana.
Kui meie oleme siin, sina oled siin!
Tähendad meie jaoks palju. Hindame sind.
Täname sõpru ja partnereid, kes aitavad meie teenistust.
Üheskoos toidame näljaseid, riietame vaeseid ja kuulutame
rahvastele evangeeliumi.
Palun võta meiega ühendust. Saada oma palvesoov.
Tutvu materjalidega ja konverentside kavadega.
Hakka meie partneriks, et üheskoos jagada Kristuse armastust üle maa.
Tõlge: Sanna Pitko
Eelnev saade valmis koostöös Joyce Meyer Teenistuse toetajatega.